Diari Oficial de la Generalitat Valenciana


Sumari del DOGV 5819, del 01-08-2008 (2008/9491)

ACORD de la Comissió Territorial d'Urbanisme de Castelló, de 25 de març de 2008, relatiu a la modificació puntual del Pla general de Vila-real.
-----------------------------------------------------------------------------------------------------------------------------------------------

### Dades del document

Número de DOGV
:   5819

Data del DOGV
:   01-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9491


Data del document
:   25-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Vila-real
    * pla d'urbanisme

ACORD de la Comissió Territorial d'Urbanisme de Castelló, de 25 de març de 2008, relatiu a la modificació puntual del Pla general de Vila-real. [2008/9491]  
Vist l'expedient relatiu a la modificació puntual del Pla general de Vila-real relativa al centre de tecnificació esportiva, i de conformitat amb els següents,  
Antecedents  
Primer. L'Ajuntament de Vila-real va acordar el 21 de maig de 2007 exposar al públic la modificació, la qual cosa es va dur a terme mitjançant anuncis publicats en el periòdic Mediterraneo de 20 de juny de 2007, i en el Diari Oficial de la Comunitat Valenciana de 7 de juny de 2007 octubre de 2007. Transcorregut el període d'informació al públic, durant el qual no s'hi va formular cap al·legació, el Ple va aprovar provisionalment la modificació en sessió de 27 d'agost de 2007. Detectats en el document uns errors materials, la modificació va ser aprovada provisionalment de nou pel Ple de l'Ajuntament en sessió de 17 de desembre de 2007.  
Segon. El projecte consta de memòria i plànols.   
Tercer. L'objecte de la modificació és doble:  
a. D'una banda, s'amplia el sòl dotacional de la xarxa primària esportiva actualment denominat LEC-6, de manera que passa de 17.615 m² a 37.783 m². Aquest nou element de la xarxa primària dotacional esportiva es denomina ara PED-2. Aquest sòl dotacional estava enclavat en un sòl urbà industrial, per la qual cosa l'ampliació s'efectua detraient la superfície del sòl qualificat com a industrial. En aquesta dotació s'ubicarà el Centre de Tecnificació Esportiva.  
b. D'altra banda, s'estableixen uns nous vials de connexió en l'entorn d'aquesta dotació. En concret es proposen tres elements:  
- El primer uneix la Travessia de Betxí amb el camí de Betxí, a través de l'illa de cases 525, aprofitant un vial privat existent, d'una amplària de 17 metres.  
- El segon uneix el camí de Betxí amb el camí Miralcamp a través del sistema general d'infraestructures i serveis de servei urbà GIS-7, situat a l'illa de cases 524, amb una amplària de 16 metres.  
- Finalment, es proposa una connexió viària constituïda per una rotonda o un aparcament annex al carrer Travessia Camí Betxí amb la xarxa viària resultant de la modificació puntual prevista en el Pla general Alaplana.  
Quart. El 7 de març de 2008 l'Oficina del Pla de Carreteres de la Conselleria d'Infraestructures i Transport emet un informe on es conclou: «de l'examen de la documentació presentada, es considera que no hi ha afecció al sistema viari general de la Comunitat Valenciana, per la qual cosa s'emet informe favorable».  
Fonaments de dret  
Primer. Aquesta modificació puntual del Pla general de Vila-real s'ha tramitat després de l'entrada en vigor de la Llei 16/2005, de 30 de desembre, urbanística valenciana (d'ara endavant LUV), per la qual cosa li és ja aplicable la nova llei.  
Segon. La tramitació d'aquesta modificació puntual del Pla general de planejament de Vila-real ha sigut correcta, de conformitat amb el que estableix l'article 94.1 i 64 de la LUV. La documentació està completa, en compliment del que disposa l'article 64 i concordants de la LUV.  
Tercer. L'article 36.3 de la LUV estableix que la competència per a l'aprovació definitiva de l'ordenació estructural correspon a la Generalitat. D'altra banda, l'article 37.2 de la LUV disposa que les decisions sobre l'ordenació detallada corresponen al municipi, i afig després que la competència per a l'aprovació definitiva dels plans que només facen referència a l'ordenació detallada correspon a l'ajuntament. L'article 37 de la LUV ha sigut desenvolupada per l'article 121 del Reglament d'ordenació i gestió urbanística i territorial, aprovat pel Decret 67/2006, de 19 de maig (d'ara endavant ROGTU), que, després d'assenyalar en l'apartat segon que l'ordenació detallada pot ser establida, en sòl urbà, pels plans generals o per plans de reforma interior o estudis de detall, i en urbanitzable, mitjançant pla parcial, afig en l'apartat tercer que és competència municipal l'aprovació i modificació de l'ordenació detallada.  
En el cas que ens ocupa el sòl dotacional que es modifica forma part de la xarxa primària que conforma l'ordenació estructural, per la qual cosa la competència per a l'aprovació definitiva és autonòmica.  
Quart. La modificació que s'examina s'ajusta a criteris de racionalitat i millor satisfacció de l'interés general, sense que existisca obstacle a la seua aprovació definitiva.  
Cinqué. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló acorda:   
Aprovar definitivament la modificació puntual del Pla general de Vila-real relativa al Centre de Tecnificació Esportiva.  
Contra aquest acord, que no esgota la via administrativa, podrà interposar-se recurs d'alçada, en el termini d'un mes, davant de la secretària autonòmica de Conselleria de Medi Ambient, Aigua, Urbanisme i Habitatge, això sense perjudici d'utilitzar qualsevol altre recurs que es considere oportú.  
Castelló, 25 de març de 2008.- El secretari de la Comissió Territorial d'Urbanisme: Fernando Renau Faubell.